Campioana CSM Bucureşti s-a calificat luni, în deplasare, la Turneul Final 4 al Cupei României, după ce a învins formaţia CSM Slatina, potrivit news.ro.
CSM Bucureşti s-a impus cu scorul de 34-23 (18-12).
Celelalte partide din sferturi se vor juca între Dunărea Brăila – HC Zalău (13 martie), CSM Târgu Jiu – Gloria Bistriţa (19 martie) şi Gloria Buzău – Rapid Bucureşti (27 martie).
Turneul Final Four va avea loc în 20-21 aprilie.
În 2023, CSM Bucureşti a câştigat pentru a şasea oară Cupa României, după finala cu CSM Târgu Jiu (31-25).